**Z Á P I S N I C A**

**zo zasadnutia Obecného zastupiteľstva v Sklabinskom Podzámku, ktoré sa konalo dňa 27. decembra 2019 o 17.00 hod.**

**Prítomní:** podľa prezenčnej listiny. Všetci prítomní podpísali prezenčnú listinu, ktorá je súčasťou tejto zápisnice.

**Program**

1. **Otvorenie**
2. **Schválenie programu**
3. **Určenie zapisovateľa a overovateľov zápisnice**
4. **Návrh rozpočtu na rok 2020, 2021, 2022**
5. **Schválenie podpísania kúpnej a zámennej zmluvy s p. Kopánym**
6. **Komunitný plán sociálnych služieb na rok 2020-2025**
7. **Audit za rok 2018**
8. **Plán obec. zastupiteľstva na I. polrok 2020**
9. **Diskusia**
10. **Záver**

**Bod 1.** Otvorenie: Zasadnutie Obecného zastupiteľstva v Sklabinskom Podzámku otvorila starostka obce Ing. Božena Drobková. Privítala prítomných a oboznámila ich s programom.

**Bod 2.** Schválenie programu: Všetci prítomní poslanci hlasovaním odsúhlasili program OZ.

Obecné zastupiteľstvo obce Sklabinský Podzámok schvaľuje program rokovania Obecného zastupiteľstva uznesením.

***Uznesenie č. 20/2019 bolo schválené***

**Bod 3.** Určenie zapisovateľa a overovateľa zápisnice:Za zapisovateľa priebehu zasadnutia Obecného zastupiteľstva v Sklabinskom Podzámku bola určená Mgr. Barbora Dvorštiaková. Za overovateľa zápisnice zo zasadnutia Obecného zastupiteľstva v Sklabinskom Podzámku bol určený pán Peter Jambor.

**Bod 4.** Predložený návrh rozpočtu na rok 2020, 2021, 2022 - stanovisko hl. kontrolóra k rozpočtu na rok 2020 a na roky 2021 a 2022. Hl. kontrolór návrh rozpočtu odporúča schváliť na rok 2020 a na roky 2021 a 2022 brať na vedomie. Návrh bol vyvesený na úradnej tabuli a internetovej stránke dňa 9.12 – 25.12. 2019. Návrh rozpočtu je vo výške **73 365** eur.

Kapitálové výdavky: odvodnenie a izolácia žumpy pri pohostinstve, stojisko pod kontajnerom a prestrešenie garáže na obecnom úrade. Rozpočet na rok 2020 sa schvaľuje uznesením a na roky 2021 a 2022 sa berie na vedomie.

***Uznesenie č. 21/2019 bolo schválené***

**Bod 5.** Schválenie podpísania zámennej a kúpnej zmluvy s pánom Kopánym.

***Uznesenie č. 22/2019 bolo schválené***

**Bod 6.** Komunitný plán sociálnych služieb na roky 2020 – 2025 bol vypracovaný a je schválený uznesením.

***Uznesenie č. 23/2019 bolo schválené***

**Bod 7.**Audit za rok 2018 bol bez závad.Audit je vypracovaný a schválený hl. kontrolórom obce.

**Bod 8.** Plán obecného zastupiteľstva na I. polrok 2020

30.01.2020

28.02.2020

23.04.2020

28.05.2020

25.06.2020

**Bod 9.** Záver. Pani starostka poďakovala prítomným za spoluprácu a účasť na Obecnom zastupiteľstve a zasadnutie ukončila.

Zapisovateľ: Mgr. Barbora Dvorštiaková

Overovateľ: Peter Jambor